Aipytiden
D  Aipytide () sind s Gschlecht vo de Könige vo Messenie gsii. Si hend sich as Noofaare vom Herakles aglueget. De Stammbomm und d Taate vo de Aipytide hett de Pausanias i sinnere Bischriibig vo Messenie öberliferet. Debii sind di erste Vertretter saagehaft, die spöötere mee oder weniger historisch.

Name 
De Name hend d Aipytide vom Aipytos, em Soo vom Herakleid Kresphontes öberchoo. Sii Urgroossvatter uf de müetterliche Sitte isch de arkadischi König Aipytos.

Saagehafti Aipytide 
 Aipytos, Soo vom Kresphontes und vo de Arkaderi Merope.
 Glaukos, Soo vom Aipytos.
 Isthmios, Soo vom Glaukos.
 Dotadas, Soo vom Isthmios.
 Sybotas, Soo vom Dotadas.

Aipytide i de Messenische Chrieg 
D Historizitäät vo dene Aipytide isch i de Forschig umstritte. Daate vo de Liste sind die, wo de Pausanias agitt, noch de moderne Forschig müend die aber um rund vierzg Joor spööter agsetzt were.

 Phintas 2. Hälfti vom 9. Joorhundert v. Chr., Soo vom Sybotas
 Androkles, Soo vom Phintas, † 746 v. Chr.
 Antiochos, Soo vom Phintas, † 745 v. Chr.
 Euphaes, Soo vom Antiochos, 745-732 v. Chr.
 Lykiskos, um 740 v. Chr.
 Aristodemos, 732-724 v. Chr.
 Damis, 724 v. Chr.
 Aristomenes, messenische Fraihaitsheld
 Gorgos, Soo vom Aristomenes

Androkleide 
D Noofaare vom Androkles, em Soo vom Phintas, sind oo Androkleide () gnennt wore:
 Androkles, † 682 v. Chr.
 Phintas, † 682 v. Chr.

Quelle 
 Pausanias: Raise z Griecheland 4.3 - 4.17

 
Messenie
Gschlecht (Antiki)